CELEX: 32006L0045
Language: fi
Date: 2006-05-16 00:00:00
Title: Komission direktiivi 2006/45/EY, tehty  16 päivänä toukokuuta 2006 , neuvoston direktiivin 91/414/ETY muuttamisesta tehoaineen propoksikarbatsoni määritelmän osalta   (ETA:n kannalta merkityksellinen teksti)

18.5.2006   
            
            
               FI
            
            
               Euroopan unionin virallinen lehti
            
            
               L 130/27
            
         
      KOMISSION DIREKTIIVI 2006/45/EY,
   tehty 16 päivänä toukokuuta 2006,
   neuvoston direktiivin 91/414/ETY muuttamisesta tehoaineen propoksikarbatsoni määritelmän osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan toisen alakohdan toisen luetelmakohdan,
   sekä katsoo seuraavaa:
   
               (1)
            
            
               Propoksikarbatsoni sisällytettiin komission direktiivillä 2003/119/EY (2) tehoaineena direktiivin 91/414/ETY liitteeseen I.
            
         
               (2)
            
            
               Propoksikarbatsonin sisällyttämistä liitteeseen koskevassa hakemuksessaan aineen valmistaja Bayer CropScience esitti pienimuotoiseen tuotantoon perustuvan määritelmän. Yritys aikoo nyt suurisuuntaista tuotantoa silmällä pitäen muuttaa määritelmää puhtauden osalta. Se on toimittanut tietoja, jotka osoittavat, että muutettu määritelmä täyttää liitteeseen sisällyttämiseksi vaadittavat edellytykset.
            
         
               (3)
            
            
               Saksa arvioi yrityksen toimittamat tiedot. Se ilmoitti heinäkuussa 2005 komissiolle katsovansa, ettei muutettu määritelmä aiheuta mitään uusia riskejä niiden riskien lisäksi, jotka on jo otettu huomioon lisättäessä propoksikarbatsoni direktiivin 91/414/ETY liitteeseen I ja kyseistä ainetta käsittelevässä komission tarkastelukertomuksessa.
            
         
               (4)
            
            
               Näin ollen on perusteltua muuttaa propoksikarbatsonin määritelmää.
            
         
               (5)
            
            
               Direktiiviä 91/414/ETY olisi tämän vuoksi muutettava vastaavasti.
            
         
               (6)
            
            
               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 18 päivänä syyskuuta 2006. Niiden on toimitettava nämä säännökset kirjallisina komissiolle viipymättä sekä kyseisiä säännöksiä ja tätä direktiiviä koskeva vastaavuustaulukko.
   Jäsenvaltioiden on sovellettava näitä säännöksiä 19 päivästä syyskuuta 2006.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.
   
      Tehty Brysselissä 16 päivänä toukokuuta 2006.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 230, 19.8.1991, s. 1. Direktiivi sellaisena kuin se on viimeksi muutettuna komission direktiivillä 2006/39/EY (EUVL L 104, 13.4.2006, s. 30).
   
      (2)  EUVL L 325, 12.12.2003, s. 41.
   
      LIITE
      Korvataan direktiivin 91/414/ETY liitteessä I oleva rivi 77 seuraavasti:
      
         
                     ”77
                  
                  
                     Propoksikarbatsoni
                     CAS-numero: 145026-81-9
                     CIPAC-numero: 655
                  
                  
                     2-(4,5-dihydro-4-metyyli-5-okso-3-propoksi-1H-1,2,4-triatsol-1-yyli)-karboksiamidosulfonyylibentsoehappometyyliesteri
                  
                  
                     ≥ 950 g/kg (propoksikarbatsoninatriumina ilmaistuna)
                  
                  
                     1. huhtikuuta 2004
                  
                  
                     31. maaliskuuta 2014
                  
                  
                     Lupa voidaan myöntää ainoastaan rikkakasvien torjunta-aineena käyttöä varten.
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 3 päivänä lokakuuta 2003 valmiiksi saadun propoksikarbatsonia koskevan tarkastelukertomuksen päätelmät ja erityisesti sen lisäykset I ja II. Tässä yleisarvioinnissa jäsenvaltioiden on
                     
                                 —
                              
                              
                                 kiinnitettävä erityistä huomiota propoksikarbatsonin ja sen aineenvaihduntatuotteiden aiheuttamaan pohjavesien mahdolliseen saastumiseen, jos tehoainetta käytetään alueilla, joilla on herkkä maaperä ja/tai epäsuotuisat ilmasto-olot,
                              
                           
                                 —
                              
                              
                                 kiinnitettävä erityistä huomiota vesiekosysteemien, etenkin vesikasvien, suojeluun.
                              
                           Riskinhallintatoimenpiteitä on toteutettava tarvittaessa.”